Lav et referat af nedenstående tekst:

Tekst:
En af dansk lovgivnings mest vidtgående straffe er i spil, når Retten i Aalborg mandag tager hul på en sag mod en  26-årig mand: Anbringelse på en sikret institution på ubestemt tid. Den 26-årige mand har ifølge sagens oplysninger stået bag flere farlige overfald de seneste måneder. De fleste er gået ud over medarbejdere på en sikret institution i Sydsjælland, men før den 26-årige havnede der, stod han ifølge anklagerne bag et uhyggeligt overfald i Arden, hvor offeret reddede sig ved at beskytte sig med en vasketøjskurv. Overfaldet fandt sted 30. december 2021 ved 07-tiden om morgenen. Det fremgår af anklageskriftet, at den 26-årige løb frem med mod offeret med en kniv i hånden og stak ud efter manden flere gange. Den 26-årige kastede også en hylde efter offeret og forsøgte flere gange at stikke ham med en skruetrækker i brystet, men det mislykkedes, fordi offeret parerede stikkene med en vasketøjskurv. Angreb pædagogerne Den 26-årige mand kom senere på en institution i Sydsjælland, hvor han er tiltalt for 8. marts, 21. marts, 30. marts og 30. maj i år at have stået forskellige tilfælde af vold og trusler mod ansatte på institutionen. I det seneste af overfaldene angreb den 26-årige ifølge anklageskriftet to medarbejdere og snittede dem på kroppen med et stykke skarpt, stift plastic, som den 26-årige var kommet i besiddelse af. Sagens anklager vil gå efter, at den 26-årige mand skal anbringes på en sikret institution for personer med vidtgående psykiske handicap på ubestemt tid, hvis retten ellers finder den 26-årige skyldig i de alvorlige tilfælde af overfald og trusler. Det fremgår ikke før sagens start, hvordan den 26-årige mand forholder sig til anklagerne.

Referat:
Efter gentagende voldelige overfald vil anklagemyndigheden nu have en 26-årig mand i en sikret institution på ubestemt tid.